**Patrik Birger Zackrisson** (s. 27. maaliskuuta 1987 Ekerö, Ruotsi) on ruotsalainen jääkiekkoilija, joka pelaa SHL-joukkue Skellefteå AIK:ssa. Hän on pelipaikaltaan keskushyökkääjä, mutta osaa pelata myös laidassa. Zackrisson on pelityyliltään puolustava sentteri, jonka vahvuuksiin kuuluu pelikäsitys, aloittaminen, pelintekeminen, kädet ja nopeus. Hän laukoo oikealta.

Ura
---

### Seuraura

Zackrisson voitti tehoilla 13+4=17 TV-Puckenin piste- ja maalipörssin. Hän on Skå IK:n kasvatti. ja pelasi joukkueessa ensimmäiset miesten pelinsä jo 15-vuotiaana Ruotsin I-divisioonassa kaudella 2002–2003. Kaudeksi 2003–2004 Zackrisson siirtyi Frölunda HC:hen, jossa hän voitti J20 SuperElitin mestaruuden vuonna 2005 ja hopeaa vuonna 2006 sekä J18 Allsvenskanin mestaruuden vuosina 2004 ja 2005.

Viimeisellä juniorikaudellaan 2005–2006 Zackrisson oli tehoilla 26+19=45 Frölundan J20-joukkueen toiseksi paras pistemies ja maalintekijä. Hän sijoittui J20 SuperElitin maalipörssissä neljänneksi ja jakoi pistepörssin kuudennen sijan VIK Västerås HK:n Andreas Nordfeldtin kanssa. Zackrisson teki samalla kaudella myös Elitserien-debyyttinsä. Hän pelasi ensimmäisen Elitserien-ottelunsa 15. marraskuuta 2005 MODO Hockeytä vastaan. Yhteensä Zackrisson pelasi kauden aikana Elitserienissä kymmenen runkosarjaottelua tehden yhden syöttöpisteen. Hän edusti Frölundan miesten joukkuetta myös kahden ottelun verran Euroopan seurajoukkueiden mestaruusturnauksessa.

Toukokuussa 2006 Zackrisson teki vuoden mittaisen sopimuksen HockeyAllsvenskan-joukkue Rögle BK:n kanssa. Hänen ensimmäinen kokonainen kautensa miesten peleissä toi Ruotsin toiseksi korkeimmalla sarjatasolla 29 runkosarjaottelussa tehot 16+18=34 sekä yhdeksässä Kvalserien-ottelussa tehot 1+5=6. San Jose Sharks varasi Zackrissonin kuudennella kierroksella 165. pelaajana NHL:n varaustilaisuudessa 2007. Kaudeksi 2007–2008 hän siirtyi kaksivuotisella sopimuksella Linköpings HC:n riveihin, missä Elitserienin tulokaskausi toi 55 runkosarjaottelussa tehot 4+9=13 sekä 16 playoff-ottelussa tehot 3+1=4. Zackrissonin Elitserien-uran avausmaali syntyi 29. syyskuuta 2007 Luleå HF:n Gusten Törnqvistin taakse. Hän voitti kauden päätteeksi Elitserien-hopeaa. Tammikuussa 2008 Zackrisson teki kolmivuotisen jatkosopimuksen Linköpingin kanssa.

Kaudella 2008–2009 Zackrisson edusti Linköpingiä myös Mestarien liigassa. Kaudella 2009–2010 hän nousi joukkueen varakapteeniksi. Kaudella 2010–2011 Zackrisson jakoi 16 osumallaan Linköpingin sisäisen maalipörssin voiton Jan Hlaváčin kanssa. Kevään 2011 pudotuspeleissä hän voitti joukkueen sisäisen maalipörssin neljällä osumallaan ja jakoi seitsemällä tehopisteellään sisäisen pistepörssin voiton Magnus Johanssonin ja Michael Holmqvistin kanssa.

Zackrisson teki toukokuussa 2011 kaksivuotisen sopimuksen KHL-joukkue Atlantin kanssa. Hän oli joukkueen paras syöttäjä ja jakoi sisäisen pistepörssin voiton Branko Radivojevičin kanssa kevään 2012 pudotuspeleissä tehoilla 2+5=7. Zackrisson ei kuitenkaan jatkanut Atlantissa enää kaudella 2012–2013, kun hän purki syyskuussa 2012 yhteisymmärryksessä sopimuksensa loukkaannuttuaan vakavasti elokuussa. Zackrisson sai jalkavamman, jonka toipumisennuste oli jopa puoli vuotta. Pari viikkoa sopimuksensa purkamisen jälkeen Zackrisson teki loppukauden 2012–2013 kattavan sopimuksen Linköpingin kanssa. Hän palasi joukkueeseen kuntoutumaan ja palasi kaukaloihin vuodenvaihteessa.

Kaudeksi 2013–2014 Zackrisson palasi KHL:ään ja siirtyi tšekkiläisseura Lev Prahan paitaan. Hän eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin lopulta Metallurg Magnitogorsk otteluvoitoin 4–3. Kaudeksi 2014–2015 Zackrisson siirtyi kotimaahansa vuoden mittaisella sopimuksella Skellefteå AIK:n riveihin. Hän teki Ruotsin pääsarjan yhden kauden piste-ennätyksensä tehoilla 10+25=35, joilla Zackrisson jakoi joukkueen sisäisen pistepörssin toisen sijan Andrew Calofin ja Erik Forssellin kanssa. Hän voitti kauden päätteeksi SHL-hopeaa.

### Maajoukkueura

Zackrisson nimettiin Ruotsin MM-joukkueeseen vuoden 2012 turnaukseen, mutta tämän jälkeen joukkueeseen liittyneiden NHL-vahvistusten myötä hän ja puolustaja Mattias Ekholm eivät mahtuneet joukkueen kokoonpanoon ja näin ollen jättivät kisat väliin.

Zackrisson pelasi alle 20-vuotiaiden MM-kilpailuissa vuonna 2007 sekä alle 18-vuotiaiden MM-kilpailuissa vuonna 2005, jolloin hän oli Ruotsin toiseksi paras pistemies Nicklas Bäckströmin ja Niklas Hjalmarssonin kanssa. Zackrisson voitti turnauksesta pronssia. Hän pelasi myös U-18 Junior World Cupissa vuonna 2004 voittaen pronssia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Skå IK | Ruotsi I | 17 | 3 | 6 | 9 | 4 | – | – | – | – | – |
| 2003–2004 | Frölunda HC | SuperElit | 2 | 0 | 1 | 1 | 0 | – | – | – | – | – |
| 2004–2005 | Frölunda HC | SuperElit | 32 | 16 | 9 | 25 | 22 | 6 | 1 | 2 | 3 | 0 | U18 | 7 | 2 | 3 | 5 | 0 |
| 2005–2006 | Frölunda HC | SuperElit | 39 | 26 | 19 | 45 | 34 | 7 | 4 | 5 | 9 | 4 |
|  | Frölunda HC | Elitserien | 10 | 0 | 1 | 1 | 0 | – | – | – | – | – |
| 2006–2007 | Rögle BK | Allsvenskan | 29 | 16 | 18 | 34 | 28 | – | – | – | – | – | JMM | 7 | 1 | 1 | 2 | 12 |
| 2007–2008 | Linköpings HC | Elitserien | 55 | 4 | 9 | 13 | 35 | 16 | 3 | 1 | 4 | 12 |
| 2008–2009 | Linköpings HC | Elitserien | 54 | 15 | 19 | 34 | 12 | 7 | 1 | 3 | 4 | 2 |
| 2009–2010 | Linköpings HC | Elitserien | 45 | 16 | 16 | 32 | 20 | – | – | – | – | – |
| 2010–2011 | Linköpings HC | Elitserien | 55 | 16 | 15 | 31 | 8 | 7 | 4 | 3 | 7 | 0 |
| 2011–2012 | Atlant | KHL | 54 | 8 | 14 | 22 | 36 | 12 | 2 | 5 | 7 | 8 |
| 2012–2013 | Linköpings HC | Elitserien | 25 | 4 | 9 | 13 | 10 | 10 | 2 | 4 | 6 | 6 |
| 2013–2014 | Lev Praha | KHL | 54 | 7 | 10 | 17 | 20 | 22 | 4 | 7 | 11 | 4 |
| 2014–2015 | Skellefteå AIK | SHL | 52 | 10 | 25 | 35 | 20 | 15 | 4 | 9 | 13 | 4 |
| 2015–2016 | Skellefteå AIK | SHL | 52 | 15 | 33 | 48 | 68 | 16 | 2 | 8 | 10 | 6 |
| 2016–2017 | HC Lugano | NLA | 35 | 5 | 14 | 19 | 14 | 9 | 1 | 5 | 6 | 8 |
| 2017–2018 | HK Sibir Novosibirsk | KHL | 56 | 13 | 29 | 42 | 18 | – | – | – | – | – | OK | 4 | 1 | 2 | 3 | 0 |
| 2018–2019 | Dinamo Moskova | KHL | 38 | 5 | 6 | 11 | 6 | 11 | 3 | 6 | 9 | 2 |
| 2019–2020 | Leksands IF | SHL | 51 | 7 | 14 | 21 | 45 | – | – | – | – | – |
| 2020–2021 | Leksands IF | SHL | 44 | 8 | 21 | 29 | 57 | 4 | 1 | 1 | 2 | 2 |
| 2021–2022 | Leksands IF | SHL | 42 | 11 | 25 | 36 | 8 | 2 | 0 | 0 | 0 | 0 |
| 11 kautta | yhteensä | Elitserien/SHL | 485 | 106 | 187 | 293 | 283 | 77 | 17 | 29 | 46 | 32 |
| 4 kautta | yhteensä | KHL | 202 | 33 | 59 | 92 | 80 | 45 | 9 | 18 | 27 | 14 |

Lähteet
-------

* Patrik Zackrisson The Internet Hockey Databasessa (englanniksi)
* Patrik Zackrisson *Elite Prospects*. Everysport Media Group AB.  (englanniksi)

### Viitteet

1. 1 2  Bodin, Uffe: "Roligt att ha honom tillbaka" *Hockesverige.se*.  17.9.2012. NewMe.  Arkistoitu 3.10.2012. Viitattu 3.10.2012. (ruotsiksi)
2. 1 2 3 4 5 6 7 8  Patrik Zackrisson *Elite Prospects*. Everysport Media Group AB.  (englanniksi)
3. ↑  24-летний шведский викинг в Подмосковье  4.5.2011. Хоккейный Клуб «Атлант» (Московская область).  Arkistoitu 29.9.2011. Viitattu 3.10.2012. (venäjäksi)
4. ↑  Bodin, Uffe: Klart: Zackrisson till KHL *Hockesverige.se*.  4.5.2011. NewMe.  Arkistoitu 24.1.2015. Viitattu 3.10.2012. (ruotsiksi)
5. ↑  Ruotsalaishyökkääjä loukkaantui vakavasti – KHL-sopimus purettiin yhteisymmärryksessä  3.9.2012. SuomiKiekko. Viitattu 3.10.2012.
6. ↑  Pettersson, Gustaf: Patrik Zackrisson återvänder till Linköping  17.9.2012. Linköpings HC.  Arkistoitu 4.6.2016. Viitattu 3.10.2012. (ruotsiksi)
7. ↑  Švédský reprezentant Zackrisson uzavřel se Lvem zkušební kontrakt  2.8.2013. HC LEV Praha. Viitattu 24.1.2015. (tšekiksi)
8. ↑  Hägglund, Anna: Patrik Zackrisson klar för ett år  14.8.2014. Skellefteå AIK Hockey. Viitattu 24.1.2015. (ruotsiksi)
9. ↑  Savonen, Ilari: Ruotsille hurja nippu – laatua jokaiselle osa-alueelle  3.5.2012. Jatkoaika.com. Viitattu 3.10.2012.
10. ↑  Bodin, Uffe: "En av världens bästa spelare" *Hockesverige.se*.  14.5.2011. NewMe.  Arkistoitu 24.1.2015. Viitattu 3.10.2012. (ruotsiksi)